सरकारी जमीन बेचने पर तहसीलदार दो पटवारी समेत आठ पर एफआईआर
शासकीय घास भूमि काे निजी जमीन बनाकर दस्तावेजों में हेरफेर कर बेच दिया गया। मामले में परिवाद कोर्ट में दायर किया गया। सुनवाई के बाद कोर्ट ने भूमि के नकली दस्तावेज बनाकर बेचने के मामले में तहसीलदार, दो पटवारी समेत 8 लोगों को धोखाधड़ी और कूटरचना का दोषी माना था। मामले में कोर्ट के निर्देश पर पिथौरा पुलिस न आरोपियों के खिलाफ एफआईआर दर्ज कर मामले को जांच में ले लिया है।
ग्राम नवागांव टुकड़ा की भूमि को उर्मिला बाई, बिमला बाई व चंचला बाई ने 16 अप्रैल 2012 को पार्वती बाई को 1 लाख 23 हजार रुपए में बेचा। जिसके लिए उर्मिला बाई, विमला बाई, चंचला बाई ने तत्कालीन तहसीलदार डी सी बंजारे व वर्तमान पटवारी मोहन लाल प्रधान पूर्व पटवारी आर एस उसमानी सेवानिवृत राजस्व निरीक्षक ऋषिकेश प्रधान ने फर्जीवाड़ा किया। जिसके लिए आरोपियों के खिलाफ 420, 467, 468, 471, 34 धाराओं के तहत मामला दर्ज किया गया है।
घास भूमि कोे बेचने पर दर्ज कराया था परिवाद
ग्राम भगत देवरी के पूर्व पटवारी भीम साहू ने पिथौरा न्यायालय में परिवाद दायर कर आरोप लगाया था कि ग्राम नवागांव टुकड़ा स्थित भूमि खसरा नंबर 4 रकबा 0.46 हेक्टेयर राजस्व अभिलेखों में घास भूमि के रूप में दर्ज रही है। उक्त भूमि को तत्कालीन पटवारी आर एच उसमानी ने एक महिला के नाम से भूमिस्वामी के रूप में चढ़ा दिया था। उक्त भूमि शासकीय भूमि होना जानते हुए पटवारी मोहन लाल प्रधान ने बिक्री नकल तैयार की। इसे राजस्व निरीक्षक ऋषिकेश प्रधान व तत्कालीन तहसीलदार डी सी बंजारे ने प्रमाणित भी कर दिया था।
पिथौरा न्यायालय ने मामले की जांच हेतु बसना थाना को निर्देशित किया था। पिथौरा न्यायालय ने पिथौरा थाना को आरोपियों के खिलाफ जुर्म दर्ज करने के निर्देश दिए। इस पर पिथौरा के तत्कालीन तहसीलदार डीसी बंजारे सहित दो पटवारी एवं एक राजस्व निरीक्षक के साथ-साथ क्रेता-विक्रेता के विरुद्ध पिथौरा पुलिस ने धोखाधड़ी व कूटरचना का अपराध दर्ज कर लिया है।
bho_Deva hin_Deva hin_Deva hin_Deva hin_Deva hin_Deva